|  |  |
| --- | --- |
| **LÆRERVEJLEDNING** | |
| **Titel på undervisningselementet:**  2.1.3 Video med Rollemodel | |
| **Tema:**   * Rollemodel * Genbrug * Design for Adskillelse * Trækonstruktioner | **Anbefalet varighed i timer**:  25 min. |
| **Introduktion:**  I materialet er der lavet en video, der præsenterer en rollemodel, der til dagligt arbejder med byggeri og genbrustræ. Rollemodellen taler om det fede ved at arbejde med genbrug, kvaliteten af genbrugstræ, hvordan de bruger det i deres dagligdag, og hvilke typer byggeri og konstruktioner det passer godt ind i.  Til videoen er der lavet et opgaveark med spørgsmål, som sikrer, at lærlingen arbejder med relevante emner, der gør det muligt at opnå læringsmålene til materialet.  Afslutningsvis laves der vidensdeling i klassen, hvor lærlingen har lejlighed til at dele sine svar på spørgsmålene i opgavearket og reflektere over indholdet i videoen. | |
| **Forberedelse:**  Læreren skal:   * Introducere materialet/forløbet * Sætte lærlingen i gang med at se videoen * Bistå lærlingen med hjælp til at svare på opgavearket. * Styre vidensdelingen og give alle deltagere mulighed for at bidrage med deres svar på opgaverne og byde ind med spørgsmål, uddybninger og kommentarer. * Hjælpe med at præcisere deltagerens svar og skriver dem op som fælles klasse-note   Deltageren skal:   * Kunne se og høre videoen * Kunne forklare (vidensdele) sine svar på spørgsmålene i opgaven * Være i stand til at lytte til andre deltageres svar * Være i stand til at tegne/skriver noter, som gør vedkommende i stand til at huske sin viden og holdninger.   Organisering:  Undervisningen faciliteres i en blanding af individuelt arbejde og holdarbejde.  Deltagerne kan deltage i undervisningen solo eller i mindre grupper. | |
| **Læringsmål:**   * Lærlingen kan forklare sammenhængen mellem nedrivning og genbrug af træprodukter * Lærlingen opnår forståelse for værdiskabelse ved genbrug og genanvendelse af træprodukter | |
| **Indhold og formål:**  Formålet med indholdet er at give lærlingen viden om, hvad mulighederne er ved at genbruge træprodukter til nyt byggeri. I dette tilfælde til sekundært byggeri i form af skure. | |
| **Forslag til undervisningsplan:**  **Læreren igangsætter undervisningen og introducere materialet/forløbet (5 min):** Introduktion/re-introduktion til hjemmeside  **Video (5 min)**  Lærlingen ser videoen  **Opgaver til videoen (10 min)**  Efter lærlingene har set videoen, skal de arbejde med at besvare spørgsmål og løse opgaver relateret til emnet, som sikrer, at lærlingen kommer omkring indholdet tilknyttet læringsmålene.  **Opsamling i plenum (5 min)**  Læreren faciliterer en opsamling af den nye viden, som lærlingen har opnået. | |
| **Differentiering:** Deltagerens egen evne til at opfatte og reflektere over indholdet i videoen og søge viden om emnet giver mulighed for at give mere eller mindre avancerede bidrag til vidensdelingen. | |
| **Feedback og evaluering:** Med hvert bidrag får deltageren direkte feedback fra læreren, idet læreren hjælper til med at præcisere argumentationen, inden bidraget skrives på tavlen. Deltageren vil opleve, at ’gode’ bidrag anerkendes og skrives direkte på tavlen, mens upræcise/forkerte bidrag tildannes/omfortolkes i samarbejde mellem læreren og deltageren, inden de skrives på tavlen. | |